b'\n_START_ARTICLE_\nNikomacho etika\n_START_PARAGRAPH_\nNikomacho etika \xe2\x80\x93 tai garsiausias Aristotelio etikos veikalas. \xc5\xa0is darbas vaidina i\xc5\xa1skirtin\xc4\xaf vaidmen\xc4\xaf apibr\xc4\x97\xc5\xbeiant Aristotelio etik\xc4\x85 ir yra sudarytas i\xc5\xa1 de\xc5\xa1imties knyg\xc5\xb3. \xc5\xa0ios knygos paremtos u\xc5\xbera\xc5\xa1ais i\xc5\xa1 Aristotelio paskait\xc5\xb3 Lic\xc4\x97juje. Pavadinimas da\xc5\xbenai yra laikomas nuoroda \xc4\xaf filosofo s\xc5\xabn\xc5\xb3 Nikomach\xc4\x85, kuriam darbas galimai buvo skirtas arba, kuris prisid\xc4\x97jo prie veikalo redagavimo (nors jaunas am\xc5\xbeius padaro tai ma\xc5\xbeiau tik\xc4\x97tina). Ta\xc4\x8diau, Aristotelio darbas taip pat gal\xc4\x97jo b\xc5\xabti skirtas ir jo t\xc4\x97vui, kurio vardas taip pat buvo Nikomachas.\n_START_SECTION_\nTema\n_START_PARAGRAPH_\nDarbo tema \xe2\x80\x93 jau Sokrato i\xc5\xa1keltas klausimas, kaip \xc5\xbemogus turi gyventi, kur\xc4\xaf anks\xc4\x8diau tyrin\xc4\x97jo Aristotelio draugas ir mokytojas Platonas. Savo metafizikoje, Aristotelis apib\xc5\xabdino kaip Sokratas, Platono draugas ir mokytojas, pasuko filosofij\xc4\x85 link \xc5\xbemogi\xc5\xa1k\xc5\xb3j\xc5\xb3 klausim\xc5\xb3, kai Ikisokratik\xc5\xb3 filosofija buvo teorin\xc4\x97. Etika, Aristotelio po\xc5\xbei\xc5\xabriu, yra labiau praktin\xc4\x97, nei teorin\xc4\x97. Kitaip tariant, tai ne tik pam\xc4\x85stymai apie ger\xc4\x85 gyvenim\xc4\x85, nes ji taip pat turi ir tiksl\xc4\x85 sukurti ger\xc4\x85 gyvenim\xc4\x85. D\xc4\x97l \xc5\xa1ios prie\xc5\xbeasties, Aristotelio etika yra susijusi ir su kitu praktiniu filosofo darbu \xe2\x80\x93 Politika. Jos tikslas lygiai toks pat \xe2\x80\x93 padaryti \xc5\xbemones gerais. Etika, \xc5\xa1iuo atveju moko, kaip \xc5\xbemon\xc4\x97s tur\xc4\x97t\xc5\xb3 teisingai ir kokybi\xc5\xa1kai gyventi, kai politika labiau remiasi \xc4\xafstatym\xc5\xb3 k\xc5\xabr\xc4\x97j\xc5\xb3 perspektyva ir \xc5\xbei\xc5\xabri \xc4\xaf bendr\xc4\x85 visuomen\xc4\x97s g\xc4\x97r\xc4\xaf.\n_START_SECTION_\nSantrauka\n_START_PARAGRAPH_\nAristotelis \xc4\xafrodin\xc4\x97ja, kad teisingas metodas, studijuojant Etik\xc4\x85 ar Politik\xc4\x85, kurie moko apie tai kas gra\xc5\xbeu ar teisinga, yra prad\xc4\x97ti nuo to, k\xc4\x85 gerai i\xc5\xa1aukl\xc4\x97ti ir patirties turintys \xc5\xbemon\xc4\x97s laiko tiesa ir nuo \xc5\xa1ios vietos kilti \xc4\xaf auk\xc5\xa1tesn\xc4\xaf supratim\xc4\x85._NEWLINE_\xc5\xa0\xc4\xaf po\xc5\xbei\xc5\xabr\xc4\xaf Aristotelis pradeda sakydamas, jog auk\xc5\xa1\xc4\x8diausias g\xc4\x97ris \xc5\xbemon\xc4\x97ms, did\xc5\xbeiausias \xc5\xbemogaus praktinio m\xc4\x85stymo tikslas yra eudaimonia, graik\xc5\xb3 kalbos \xc5\xbeodis, da\xc5\xbeniausiai ver\xc4\x8diamas kaip gerov\xc4\x97 ar laim\xc4\x97. Savo ruo\xc5\xbetu filosofas teigia, kad laim\xc4\x97 tinkamai suprantama, kaip dinami\xc5\xa1kas ir stabilus b\xc5\xabvimas veiksme (energeia), kuris specifi\xc5\xa1kai b\xc5\xabdingas \xc5\xbemogaus sielai (psuche), nes ji tobuliausia ir dorybingiausia. Jei yra kelios doryb\xc4\x97s, tai ta, kuri yra tobuliausia ir labiausiai u\xc5\xbebaigta bei geriausia i\xc5\xa1 j\xc5\xb3 ir bus laikoma laimingiausia. Tobulas \xc5\xbemogus tokiu atveju bus tas, kuris gyvena gyvenim\xc4\x85 gerai ir gra\xc5\xbeiai (kalos). Aristotelio teigimu, toks \xc5\xbemogus taip pat tur\xc4\x97t\xc5\xb3 b\xc5\xabti ir rimtas (spoudaios) \xc5\xbemogus, tokia pat prasme, kaip atskiriame rimtus arfininkus nuo kit\xc5\xb3. Prad\xc4\x97damas nuo \xc5\xa1io ta\xc5\xa1ko, jis taip pat tvirtina, kad \xc5\xbemogaus doryb\xc4\x97 savyje turi atsispind\xc4\x97ti m\xc4\x85styme ir kalboje (logos), nes tai pagrindin\xc4\x97 \xc5\xbemogaus gyvenimo u\xc5\xbeduotis._NEWLINE_Nuo \xc5\xa1ios vietos, filosofas pradeda diskusij\xc4\x85 apie tai, k\xc4\x85 rei\xc5\xa1kia etika. Prie \xc5\xa1io termino tobulinimo, Aristotelio veikalas ypa\xc4\x8d prisid\xc4\x97jo. Aristotelio etika yra apie tai, kas padaro charakter\xc4\xaf dorybingu. Be doryb\xc4\x97mis paremto charakterio, anot filosofo, laim\xc4\x97 yra negalima. Ta\xc4\x8diau, jis pateikia b\xc5\xabtin\xc5\xb3 veiksm\xc5\xb3 sek\xc4\x85, kuria reikia vadovautis norint jos siekti. Pirmiausia, reik\xc4\x97t\xc5\xb3 prad\xc4\x97ti nuo dor\xc5\xb3 veiksm\xc5\xb3, kurie da\xc5\xbeniausiai \xc4\xaftakojami mokytoj\xc5\xb3 ir leid\xc5\xbeia pl\xc4\x97totis teigiamiems \xc4\xafpro\xc4\x8diams. \xc5\xa0ie, savo ruo\xc5\xbetu, gali sudaryti s\xc4\x85lygas vystytis geram ir stabiliam charakteriui, kur \xc4\xafpro\xc4\x8diai tampa savanori\xc5\xa1kais ir tokiu b\xc5\xabdu pasiekiama eudaimonia. Charakteris \xc5\xa1iuo atveju graiki\xc5\xa1kai b\xc5\xabt\xc5\xb3 ver\xc4\x8diamas kaip ethos ir susij\xc4\x99s su tokiais moderniais \xc5\xbeod\xc5\xbeiais, kaip etika, eti\xc5\xa1kas ir etosas. Vis d\xc4\x97lto, Aristotelis nelygina charakterio su \xc4\xafpro\xc4\x8diu, nes tikras charakteris sudarytas i\xc5\xa1 s\xc4\x85moning\xc5\xb3 sprendim\xc5\xb3, prie\xc5\xa1ingai nei \xc4\xafprotis. Prie\xc5\xa1ingai nei b\xc5\xabdamas \xc4\xafpro\xc4\x8diu, charakteris yra hexis, kaip sveikata ar \xc5\xbeinios, tai rei\xc5\xa1kia, kad jis yra tvirtas temperamentas, kuris turi b\xc5\xabti siekiamas ir i\xc5\xa1laikomas \xc4\xafdedant bent \xc5\xa1iek tiek pastang\xc5\xb3. Ta\xc4\x8diau, geri \xc4\xafpro\xc4\x8diai yra pamatas geram charakteriui.'